CELEX: 31989R1260
Language: hr
Date: 1989-05-08 00:00:00
Title: Uredba Komisije (EEZ) br. 1260/89 od 8. svibnja 1989. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               72
            
         31989R1260
   
               L 126/12
            
            
               SLUŽBENI LIST EUROPSKE UNIJE
            
            
               08.05.1989.
            
         
      UREDBA KOMISIJE (EEZ) br. 1260/89
   od 8. svibnja 1989.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 20/89 (2), a posebno njezin članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i da se ta pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice‚ s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. svibnja 1989.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 4, 6.1.1989., str. 19.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod koji izgleda poput mekog bijelog voska, koji se sastoji od mješavine alfa-olefina koji imaju ugljikove lance s parnim brojem od 18 do 26 atoma, pri čemu ugljikovi lanci od 20 i 22 atoma čine 80 težinskih % ukupne količine.
            
            
               2712 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 2712 i 2712 90 90. Taj je proizvod sličan proizvodima navedenim u drugom dijelu oznake KN 2712.
            
         
               [4,4’-bis(1,1,3,3-tetrametilbutil)-2,2’-tiodifenolato-0,0’,S](butilamin)nikl(II)
            
            
               2930 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 6. uz poglavlje 29. i tekstom oznaka KN 2930 i 2930 90 90.
            
         
               Otopina derivata triazina (približno 75 % masenog udjela) u hlapivom organskom otapalu (približno 25 % masenog udjela) dobivena reorganizacijom polimerizacije heksametilen-diizocijanata (HMDI), u kojoj su slobodne skupine izocijanata zaštićene.
            
            
               3911 90 90
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3.e uz poglavlje 39. i tekstom oznaka KN 3911 i 3911 90 90.
               Proizvod ima osobine polimera i smatra se prepolimerom.